Държавен вестник, бр. 54, 2009 г., стр. 19

Б Р О Й  54
Д Ъ Р Ж А В Е Н   В Е С Т Н И К
С Т Р .  19
4. най-малко 5 на сто от личните пощенски
кутии са предназначени за хора в инвалидни
колички и са на височина от 40 до 90 сm от
нивото на пода; пътеките между отделните
групи пощенски кутии са с широчина най-
малко 180 сm.
Чл. 64. Помещенията и пространствата за
общо ползване в приемните сгради на транс-
порта трябва да са достъпни и да отговарят на
следните изисквания:
1. достъпният маршрут свързва паркингите,
достъпните места за паркиране, достъпните
входове/изходи, гишетата за обслужване на
пътници (информационните гишета, местата за
продажба на билети, местата за оказване на
помощ на клиентите и други информационни
системи), чакалните помещения, местата за
оставяне на багаж, санитарно-хигиенните по-
мещения и изходите към зоните за качване на
пътниците с оглед бързо, лесно и безопасно
придвижване на хора с намалена подвижност, в
т.ч. на хора с увреждания;
2. достъпните маршрути се обозначават ясно
с международния символ за достъпност и с дру-
га подходяща или нормативно изисквана дос-
тъпна информация (за безопасност, предупре-
дителни и забранителни знаци, за запознаване
с удобствата, които се предлагат в сградата,
информация за обслужването); информацията
е контрастна и лесно разбираема при различни
условия на осветяване;
3. всички достъпни маршрути, включващи
стълби, пасарелки и подлези, се изпълняват с
размери в съответствие с пътникопотока, но с
широчина най-малко 160 cm и височина най-
малко 230 cm;
4. пътеката пред най-малко едно от гишета-
та за обслужване на пътници е с широчина най-
малко 120 сm, като височината, от която се
обслужва гишето, е не повече от 80 сm;
5. достъпният маршрут достига до зоната за
качване на пътници; зоната за качване, пред-
назначена за хора с увреждания, се обозначава
с пътна маркировка с международния символ
за достъпност.
Чл. 65. (1) Входовете за пациенти в лечебни-
те и социалните заведения и подходите към тях
от достъпните места за паркиране се съобразя-
ват с изискванията за достъпност, определени
по реда на тази наредба.
(2) Помещенията и пространствата в лечеб-
ните и социалните заведения за общо ползване
се свързват с достъпен маршрут.
(3) В стационарите на лечебните и социал-
ните заведения се предвижда най-малко две
достъпни болнични стаи при спазване на след-
ните изисквания:
1. има свободна подова площ с формата на
кръг с диаметър 150 сm или Т-образно място за
маневриране с инвалидна количка (фиг. 1);
2. разстоянието между две съседни легла е
най-малко 120 сm;
3. пътеката между срещуположни легла е с
широчина 120 сm;
4. разстоянието между крайно легло и стена
е най-малко 90 сm;
5. тоалетната към болничната стая е дос-
тъпна.
Чл. 66. (1) Сградите за обществено обслуж-
ване в областта на хотелиерството отговарят на
следните изисквания:
1. най-малко едно от обслужващите гишета
на рецепцията е на височина не повече от 90 сm
от нивото на пода;
2. достъпът до хотелските стаи, предвидени
за обитаване от хора с увреждания, е осигурен
чрез достъпен маршрут;
3. достъпът до помещенията за основни и
допълнителни туристически услуги, както и до
откритите съоръжения е осигурен чрез достъ-
пен маршрут;
4. към помещенията за основни и допълни-
телни туристически услуги има най-малко една
достъпна тоалетна.
(2) В обектите по ал. 1 с капацитет над
20 легла се осигурява най-малко една достъпна
хотелска стая при спазване на изискванията по
чл. 65, ал. 3.
Чл. 67. (1) Най-малко две места в залите за
съдебни заседания се предвиждат със свободна
подова площ 80 на 130 сm за маневриране с
инвалидна количка и се свързват с достъпен
маршрут.
(2) Най-малко едно от гишетата за обслуж-
ване на клиенти в административните сгради
и в сградите за обществено обслужване се съ-
образява с изискванията за достъпност по
чл. 4, ал. 2.
Чл. 68. (1) Работните места в сгради за об-
ществено обслужване, предназначени за хора
с увреждания, се адаптират в зависимост от
особеностите на ежедневните служебни задъл-
жения, които служителят ще изпълнява, с ог-
лед осигуряване на максимална компенсация
на затрудненията му (двигателни, слухови, зри-
телни и др.).
(2) Работните места в сгради за обществе-
но обслужване, предназначени за хора с ув-
реждания, се свързват с достъпен маршрут и
отговарят най-малко на следните изисквания
(фиг. 36):
1. достъпното работно място е със свободна
подова площ с размери 80 на 130 сm, която не
навлиза с повече от 50 сm под работния плот;
2. работният плот е на височина от 80 до
85 сm от нивото на пода, като между долния
ръб на плота и пода се осигурява свободно прост-
ранство най-малко с височина 77 сm, широчина
75 сm и дълбочина 50 сm;
3. пред отделните елементи на обзавеждане-
то (шкафове, библиотека и др.) има свободна
площ с размери 80 на 130 сm за безпрепятствено
доближаване с инвалидна количка или свобод-
на площ за маневриране с диаметър 150 сm;